05/10/2012 | Administración LocalMunicipal
A Coruña
Tesourería. Departamento de Recadación
Edicto de citación para notificación de liquidacións tributarias a responsables subsidiarios

EDICTO DE CITACIÓN PARA A NOTIFICACIÓN DE LIQUIDACIÓNS A RESPONSABLES SUBSIDIARIOS D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que no curso da tramitación dos respectivos procedementos de declaración de responsabilidade subsidiaria, foron declarados responsables subsidiarios das débedas que figuran na relación que se xunta, con carácter de liquidacións definitivas, os obrigados tributarios que se especifican para cada unha das devanditas débedas. Non sendo posible practicar a notificación persoal das liquidacións aos obrigados que se relacionan, ou aos seus representantes, por causas non imputables á Administración, en virtude do disposto no art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para ser notificados, mediante comparecencia, das liquidacións emitidas ao seu nome, derivadas dos procedementos de declaración de responsabilidade subsidiaria respectivos, otorgándoselles o prazo de ingreso vontario das débedos conforme se indicará. Prazo da comparecencia: Os interesados, ou os seus representantes, deberán comparecer durante o prazo de QUINCE DÍAS NATURAIS, que contarán a partir do seguinte ao da publicación deste anuncio, na Oficina da Recadación Municipal, situada na r/ Franxa, 20-22 baixo desta cidade. Se transcorre o dito prazo e non se comparece, a notificación entenderase producida para todos os efectos legais o día seguinte ao do vencemento do prazo. Prazo de ingreso e forma de pago: De conformidade co previsto no art.37.2 da Ordenanza xeral de xestión do Excmo. Concello da Coruña, o prazo para efectuar o ingreso das débedas terá lugar dende a data da súa notificación efectiva ata o día cinco do segundo mes posterior ao da recepción da notificación da liquidación ou, se este non fose hábil, o inmediato hábil seguinte. Os ingresos poderán facerse efectivos na caixa municipal, sita en r/ Franxa, 20-22 baixo, de lunes a venres, en horario de 08.00 a 14.00 horas, mediante diñeiro en metálico, cheque bancario ou talón conformado. Advertencia: As cantidades adebedadas serán esixidas pola vía de prema, devengándose os recargos e xuros de mora que resulten, no suposto de que as débedas non se satisfagan no prazo de ingreso sinalado (art.41.3 e 174.6, da Lei 58/2003, do 17 de decembro, xeral tributaria). Suspensión do procedemento: O procedemento só se suspenderá nos casos e condicións previstos no art.14.2. j) do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo. Recursos: Contra as liquidacións que se notifican cabe interpor, con carácter potestativo, recurso de reposición ante o Tte. de alcalde responsable da área de facenda e administración pública, no prazo DUN MES, contado a partir do día seguinte ao da recepción da presente notificación ou, no seu caso, reclamación económico-administrativa ante o Tribunal Económico Administrativo Municipal (TEAM), no prazo DUN MES, a contar desde a data citada, sen que en ningún caso poidan simultanearse ambas reclamacións (arts.108 e 137 da Lei 7/1985, reguladora das bases do réxime local, 235 la Lei xeral tributaria e 14 do texto refundido da Lei reguladora das facendas locais). A Coruña, a 24 de setembro de 2012. O xefe do Departamento de Recadación Asdo.: Emilio A. Álvarez Fachado